Der er dømt herreaften her, hvor Cinemajour nummer 2 folder sig ud med filmnyheder og -anmeldelser. Casper Christensen, Jesper Laursen, Brian ‘Brie’ Iskov og nye medvært Niels Paridon sad bænket om bordet i Studie 5, spækket med nyheder og nye film, der bliver taget under kærlig behandling. Eller… “kærlig” er så meget sagt.

Vi anmelder Marvels seneste superhelte-budding Captain America: Civil War, Helen Mirrens drone-thriller Eye in the Sky, dukke-gyseren The Boy, en dansk version af The Fault In Our Stars med Regner Grastens En-to-tre-nu! og den ultra-franske, ultra-social realistiske Markedets Lov.

I nyhederne kommer vi rundt om en homo-bøn til Disney, en genoplivning af et 90’er-klenodie, Bob Hoskins‘ gen-død, hadet til den kommende Ghostbusters-film, Alicia Vikanders hyper-succes og kommende Tomb Raider-film og en 2’er vi rent faktisk glæder os til.

Og så er der selvfølgelig meget andet, blandt andet en af de bedste post-rulletekst-afslutninger i Hjørnets historie.

God fornøjelse!

Med venlig hilsen,

Casper, Jesper, Brie & Paridon

